cyanic-selkie/wikianc huggingface dataset:
Ժաննա Մարթեն Սիսե
Ժաննա Մարթեն Սիսե (Jeanne Martin Cissé; ), Գվինեայի հասարակական և քաղաքական գործիչ, մանկավարժ։ Երկիրը ներկայացրել է ՄԱԿ-ում, իսկ 1972 թվականին դարձել Է ՄԱԿ-ի Անվտանգության խորհրդի նախագահի պաշտոնն զբաղեցրած առաջին կինը։ Գվինեայի կառավարությունում սոցիալական հարցերի նախարար է եղել 1976 թվականից մինչև 1984 թվականի ռազմական հեղաշրջումը։
Կենսագրություն
Մարթեն Սիսեն ծնվել է Կանկանում, Գվինեայում. ընտանիքի յոթ երեխաներից ավագն է ։ Նրա հայրը՝ Դարիկո Մարթեն Սիսեն, փոստի և հեռագրության ֆրանսիական ծառայության աշխատակից էր, ծնունդով` մանդինկայի ժողովրդից էր, սոնինկե արմատներով, իսկ նրա մայրը, մանկաբարձուհի Դամայե Սուման՝ սուսու ժողովրդից էր ։ Ավարտել է Սենեգալի Դակարի մերձակայքում գտնվող Ռաֆիսկի Բարձրագույն ուսուցիչների վերապատրաստման դպրոցը՝ ուսուցիչ աշխատելու համար ։
Կարիերա
Մարթեն Սիսեն դարձել Է Գվինեայի առաջին կին ուսուցչուհիներից մեկը։ Իր մանկավարժական կարիերան Կանկանի օրիորդանց դպրոցում սկսել է 1944 թվականին, 1954-1958 թվականներին աշխատել է որպես դպրոցի տնօրեն։ 1946 թվականին դարձել է Մանդինկա միության անդամ։ Հանդիպելով այդ ժամանակաշրջանի ակտիվիստ և ապագա առաջին նախագահ Ահմեդ Սեկու Տուրեի հետ, Սիսեն 1947 թվականի դեկտեմբերին միացել է Աֆրիկայի դեմոկրատական ասոցիացիային։ 1950-ական թվականներին նա ամուսնու հետ բնակվում էր Սենեգալում, 1954-ի հոկտեմբերին Ֆրանսիայում կանանց միջազգային ֆեդերացիայի համագումարում ներկայացնում էր Սենեգալի դեմոկրատական ​​միությունը ։ 1958 թվականին Գվինեայի անկախության հանրաքվեից և հռչակումից հետո վերադարձել է Գվինեա, որտեղ նրա ամուսինը Գվինեայի Նոր հանրապետությունում դարձել է առողջապահության նախարարության աշխատակազմի ղեկավար, իսկ նա ակտիվորեն մասնակցել է արհմիութենական և կանանց շարժմանը։
1959 թվականին Մարթեն Սիսեն պատվիրակ էր Բամակոյում արևմտաաֆրիկյան կանանց միության համագումարում, որն աջակցում էր կանանց պանաֆրիկյան շարժմանը։ 1962-1972 թվականներին եղել է աֆրիկյան կանանց համաժողովի գլխավոր քարտուղար ։ Գվինեայի դեմոկրատական կուսակցության անդամ է 1958  թվականից, 1971 թվականին, ամուսնու մահից հետո, դարձել է դեմոկրատական կուսակցության կենտկոմի անդամ ։ 1968 թվականին ընտրվել է խորհրդարանի անդամ (Գվինեայի Ազգային ժողով), 1974 թվականի դեկտեմբերից եղել է Օրենսդիր ժողովի նախագահի առաջին տեղակալը՝ դառնալով այդ պաշտոնում առաջին կինը ։ Նաև եղել է երկրի ներկայացուցիչը Ժնևում ՄԱԿ-ի կանանց կարգավիճակի հանձնաժողովում (1963-1969 թվականներին) և ՄԱԿ-ի մարդու իրավունքների հանձնաժողովում։
Մարթեն Սիսեն Գվինեա է վերադարձել 1976 թվականին՝ նախագահ Տուրեի խնդրանքով, որը նրան նշանակել է սոցիալական գործերի նախարար և Գվինեայի դեմոկրատական կուսակցության քաղբյուրոյի անդամ ։ Տուրեի մահից հետո 1984 թվականին ձերբակալվել է այլ քաղաքական առաջնորդների հետ միասին և կալանքի տակ է եղել 13 ամսվա ընթացքում, բայց հետո ազատ է արձակվել` առանց որևէ մեղադրանքի։
1985 թվականի հուլիսին Դիարա Տրաորեի կողմից պետական հեղաշրջման անհաջող փորձից հետո նա լքել է Գվինեան՝ տեղափոխվելով Նախ Սենեգալ, ապա՝ Միացյալ Նահանգներ ։ 1988 թվականին միացել է Հարավային Աֆրիկայում կանանց և երեխաների համերաշխության միջազգային կոմիտեին։ 2004 թվականին դարձել է ֆրանսախոս կանանց միջազգային ասոցիացիայի անդամ ։ 2006 թվականին 80-ամյակի կապակցությամբ Մարթեն Սիսեին շնորհավորել են բազմաթիվ օտարերկրյա քաղաքական գործիչներ, այդ թվում՝ ԱՄՆ-ի նախագահ Ջորջ Բուշը, որը նշել է նրա արիությունը և աշխատանքը» ։
Մարտին Սիսեի «Միլոյի դուստր» կենսագրությունը լույս է տեսել 2008 թվականին ։ 1975-ին նրան շնորհվել է Լենինի միջազգային մրցանակ` «Ժողովուրդների միջև խաղաղության ամրապնդման համար»։ 2014 թվականին Հարավաֆրիկյան Հանրապետության նախագահ Ջեյքոբ Զուման նրան պարգևատրել է Օլիվեր Տամբոյի շքանշանով՝ այդպիսով ճանաչելով նրան որպես Աֆրիկայում կանանց իրավունքների համար պայքարի առաջնորդ ։
Ծանոթագրություններ
Կատեգորիա:Կանայք քաղաքականությունում Կատեգորիա:Գվինեայի քաղաքական գործիչներ
Այուխանովո
Այուխանովո (Аюханово, Айыухан), գյուղ Ռուսաստանի Բաշկորտոստան հանրապետության Դաոլեկանովսկի շրջանի կազմում։
Բնակչությունը 2009 թվականին գրանցված տվյալներով կազմում էր 294 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Դաոլեկանովսկի շրջանի բնակավայրեր
Մելյուզովկա (Նեկլինովսկի շրջան)
Մելյուզովկա (Мелюзовка), գյուղ (խուտոր) Ռուսաստանի Դաշնության Ռոստովի մարզի Նեկլինովսկի շրջանում։ Մտնում է Սովետինսկի գյուղական համայնքի կազմի մեջ։
Կատեգորիա:Ռոստովի մարզի Նեկլինովսկի շրջանի բնակավայրեր Կատեգորիա:Ռուսաստանի խուտորներ
Աբուխանմի եկեղեցի
Աբուխանմի եկեղեցի, եկեղեցի Անի մայրաքաղաքում։ Պատերին պահպանվել էին հայերեն երկու արձանագրություններ։
Աղբյուրներ
Կատեգորիա:Անի քաղաքի վանքեր և եկեղեցիներ
Լուչինչիկ
Լուչինչիկ (Лучинчик), գյուղ Ուկրաինայի Վիննիցայի մարզի Մուրովանիե Կուրիլովցիի շրջանում։ Հիմնադրվել է 1760 թվականին։
2001 թվականի տվյալներով Լուչինչիկ գյուղում բնակվում էր 867 մարդ։ Բնակավայրը զբաղեցնում է 3003 կմ² տարածք։ Բնակչության խտությունը կազմում էր 288,71 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Մուրովանիե Կուրիլովցիի շրջանի բնակավայրեր Կատեգորիա:Ուկրաինայի գյուղեր Կատեգորիա:1760 թվականին հիմնադրված բնակավայրեր
Շամբավ
Շամբավ (Chambave), կոմունա Իտալիայի Վալե դ'Աոստա մարզում։ Բնակչությունը կազմում է 968 մարդ (2008 թվականի տվյալներով)։ Բնակչության խտությունը՝ 48 մարդ/կմ²։ Տարածքը՝ 21 կմ²։ Փոստային ինդեքս՝ 11023։ Հեռախոսային կոդ՝ 0166։
Բնակավայրի հովանավոր է համարվում Սուրբ Լավրենտիոսը։
Ժողովրդագրություն
Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
Աբրահամավանք
Աբրահամավանք (Աբրահամունք, Սուրբ Աբրահամ վանք, Սուրբ Աստվածածին վանք), վանք Արևմտյան Հայաստանի Վանի նահանգի Հայոց Ձոր գավառի Խեք (Հայք) գյուղում, Վանա լճից մոտ 28 կմ արևելք, Խոշաբ գետի ձախ ափին ։ Կառուցվել է 13-րդ դարում և նվիրվել Աբրահամ Խոստովանողին (5-րդ դար)։ Կողոպտվել և ավերվել է 1800-ականների երկրորդ կեսին թուրքերի կողմից։ Առաջին անգամ հիշատակվում է Եղիշեն։ Ըստ ավանդության՝ Սուրբ Աբարահամի մոտ, բլրի վրա գտնվում է Հայկ Նահապետի գերեզմանը ։
Դատարկություն
Դատարկություն, ունայնություն որպես մարդկային հոգեվիճակ՝ ընդհանուր ձանձրույթի, հասարակական մեկուսացման և ապատիայի զգացումը։ Դատարկության զգացումը հաճախ ուղեկցվում է դիսթիմիայով, դեպրեսիայով, մենակության, հուսահատության զգացումներով կամ այլ հոգեկան/զգայական խանգարումներով՝ շիզոիդ անձնային խանգարում, ուշադրության պակասի և հիպերակտիվության համախտանիշ, շիզոտիպիկ անձնային խանգարում և սահմանային անձնային խանգարում։ Դատարկության զգացումը նաև սգի մի մասն է, որը լինում է սիրելի կամ մոտիկ մարդու մահվան կամ այլ կարևոր փոփոխություններից հետո։ «Դատարկություն» բառի նշանակությունը, սակայն, կախված է կոնտեքստից, մշակութային կամ կրոնական ավանդույթներից ։
Քրիստոնեությունը և արևմտյան հոգեբանները և սոցիոլոգները դատարկության զգացումը դիտարկում են որպես բացասական երևույթ, որոշ արևելյան փիլիսոփայական ուղղություններ, սակայն, օրինակ՝ բուդդիզմը և դաոսականությունը, դատարկությունը (շունյատան՝ Śūnyatā) դիտարկում են որպես ձեռքբերում։
Սոցիոլոգիա, փիլիսոփայություն և հոգեբանություն
Արևմտյան փիլիսոփայության մեջ դատարկությունը դիտարկվում է որպես բացասական հոգեվիճակ։ Հոգեբան Կլիվ Հեզելը դատարկության զգացումը կապում է ընտանեկան խնդիրների, վատ հարաբերությունների և վատ վերաբերմունքի հետ ։ Նա պնդում է, որ դատարկության զգացում ունեցող մարդկանց մեծ մասը, իրենց զգայական ցավի պատճառով կարող են թմրամոլ դառնալ կամ ցուցաբերել ագրեսիվ վարք, բռնություն։ Սոցիոլոգիայում դատարկության զգացումը ասոցացվում է անձի հասարակական օտարացման հետ։ Օտարացման այս զգացումը կարող է ճնշվել աշխատանքի ընթացքում, բայց ազատ ժամերին կամ հանգստյան օրերին այդ մարդիկ կարող են զգալ էքզիստենցիալ վակուում կամ դատարկություն ։
Քաղաքական փիլիսոփայության մեջ դատարկությունը ասոցացվում է նիհիլիզմի հետ։ Գրական քննադատ Ջորջ Լուկասը պնդում է, որ «կապիտալիզմը տանում է մարդու բարոյական և հոգեկան դատարկությանը, այն դեպքում, երբ կոմունիզմը բերում է իմաստալից կյանք» ։
Դատարկության գաղափարը կարևոր է որոշ էքզիստենցիալ փիլիսոփայական և կրոնական ուղղությունների համար ։ Էքզիստենցիալիզմը համարում է, որ մարդու օտարացման և դատարկության զգացումը գալիս է մարդու հիմնարար մենակությունը և անտարբեր տիեզերքի ճանաչումից և ընդունումից ։ Ըստ էքզիստենցիալիստների մարդը աստծուց, այլ մարդկանցից և ինքն իրենից օտարացման մեջ է ապրում։ Խմբավորվելով հսկա քաղաքներում, աշխատելով ամեն օր, զվարճանալով հասարակական մեդիայով, մարդն ապրում է «մակերեսային կյանք», որի պատճառով նույնիսկ այն մարդիկ, որ ամեն ինչ ունեն, զգում են դատարկություն, օտարություն ։
Այն մշակույթներում, որտեղ դատարկության զգացումը դիտվում է բացասաբար, այն ասոցացվում է դեպրեսիայի հետ։
Գեղարվեստական գրականություն, կինո և դիզայն
Շատ հեղինակներ են անդրադարձել դատարկությանը։ Դատարկության գաղափարը կարևոր էր 19-20-րդ դարերի եվրոպական երևակայական գրականության համար ։ Ֆրանց Կաֆկան պատկերել է տարօրինակ աշխարհի դատարկությունը իր «Դատավարություն» գրքում, ֆրանսիացի հեղինակներ Ժան Պոլ Սարտրը («Սրտխառնոց»), Ալբեր Կամյուն («Օտարը») նկարագրել են առանց իմաստի կամ պատճառի աշխարհը։ Էքզիստենցիալիզմից ազդված Թոմաս Սթեռնս Էլիոթը իր «Ալֆրեդ Պրուֆրոքի սիրո երգը» բանաստեղծության մեջ նկարագրում է մի «հակահերոս կամ օտարացած հոգի, ով փախչում է իր գոյության դատարկությունից»։ Պրոֆեսոր Գորդոն Բիգելովը պնդում, որ էքզիստենցիալ դատարկությունը ընդհանուր է 20-րդ դարի գրականության համար, նա Էլիոթի թվին է դասում նաև Էռնեստ Հեմինգուեյին, Ֆոլքներին, Ստեյնբեքին և Անդերսենին ։
Բուդդիզմ
Բուդդիզմում դատարկություն տերմինը (սանսկրիտ՝ śūnyatā) նկարագրում է այն գաղափարը, որ ամեն ինչ կախյալ է ստեղծվում, այդ թվում՝ պատճառներն ու պայմանները, նույնիսկ պատճառականության սկզբունքն ինքը։ Սա նիհիլիզմ չէ և ոչ էլ մեդիտացիա ոչնչի թեմայով ։
Հարցազրույցներից մեկի ժամանակ Դալայ Լաման ասում է, որ «դատարկության գիտակցման կամ լուսավոր մտքի ուժեղացման համար» կարելի է օգտագործել տատրիկ մեդիտացիան ։ Բուդդիստական փիլիսոփայության մեջ գոյության դատարկության գիտակցումը տառապանքը հաղթահարելու և նիրվանային հասնելու կարևոր մասերից մեկն է։
Գրականություն
Կատեգորիա:Ոչինչ Կատեգորիա:Էմոցիաներ
Хочешь?
«Хочешь?», Զեմֆիրայի երկրորդ սինգլը «Прости меня моя любовь» ձայնասկավառակից՝ թողարկված 2000 թվականի հուլիսի 17-ին։ Երգչուհու արվեստի ամենաճանաչված երգերից մեկն է։
Երգի մասին
Երգը Զեմֆիրայի կարիերայի ամենահաջողվածներից մեկն է։ Ավելի ուշ երգը ներառվել է Լյուդմիլա Գուրչենկոյի երգացանկի մեջ։ Ինքը՝ դերասանուհին, ասում էր.
Գուրչենկոն 2011 թվականին այս երգի հիման վրա տեսահոլովակ է թողարկել։ Տեսահոլովակի ռեժիսորը դարձել է Կատյա Ցարիկը։ Դա ժողովրդական դերասանուհու վերջին աշխատանքն էր։
Երգի բառերը գրական վերլուծության են ենթարկել «ЖЗ» ամսագրում։ Մասիմո Մաուրիցիոն իր «Զեմֆիրայի „Хочешь?“-ը որպես հիպերտեքստ։ Ազատ մտածմունքներ» գրառման մեջ խոսում է երգի՝ որպես գրականության և երաժշտարվեստի սինթեզի մասին։ Հեղինակը երգը տանում է ռուսական պոեզիայի ХХ դար՝ Իգոր Սևերյանինի, Ալեքսանդր Բլոկի, Վալերի Բրյուսովի, Վլադիմիր Մայակովսկու, ինչպես նաև Պուշկինի ժամանակաշրջան. «…կյանքի նկատմամբ պարտության ճանաչումը, ճակատագիրն ուղղելու անհնարինությունը և դրանով սիրելի մարդու հետ բաժանումից խուսափումը կապվում է բանաստեղծի կյանքի ևճակատագրի հետ, առաջին հերթին՝ 1900-ական թվականների երկրորդ կեսի Ա. Բլոկի գոյություն չունեցող գեղեցկության փնտրտուքների հետ ։
2013 թվականին Ֆիլիպ Կիրկորովը երգը կատարել է իր համերգներին, որոնց ընթացքում հայտնվել է Լյուդմիլա Գուրչենկոյի հոլոգրաֆիկ պատկերը ։
Հայաստանում ԱՄԷ-ի դեսպանություն
Հայաստանում Արաբական Միացյալ Էմիրությունների դեսպանություն (سفارة الإمارات العربية المتحدة في أرمينيا), Արաբական Միացյալ Էմիրությունների դիվանագիտական ներկայացուցչությունը Հայաստանում ։
Հայաստանում Արաբական Միացյալ Էմիրությունների դեսպանությունը գտնվում է մայրաքաղաք Երևանի Քանաքեռ-Զեյթուն վարչական շրջանում՝ Բաբայան փողոցի վրա։ Ներկայումս Հայաստանում ԱՄԷ-ի արտակարգ և լիազոր դեսպանի պաշտոնը զբաղեցնում է Ջասիմ Մուհամմադ Ալ Կասիմին։
Հայաստանի և Արաբական Միացյալ Էմիրությունների միջև դիվանագիտական հարաբերությունները հաստատվել են 1998 թվականի հունիսի 25-ին՝ Նյու Յորքում համապատասխան արձանագրության ստորագրմամբ։
ԱՄԷ-ի մուտքի արտոնագիր
ՀՀ քաղաքացիները կարող են դիմել Արաբական Միացյալ Էմիրությունների վիզայի համար Արաբական Միացյալ Էմիրությունների դեսպանություն Հայաստանում։
Ծանոթագրություններ
Կատեգորիա:Դեսպանություններ Հայաստանում Կատեգորիա:Հայ-արաբական հարաբերություններ
1984 (գիրք)
«1984» (Հազար Ինը Հարյուր Ութսունչորս), բրիտանացի գրող Ջորջ Օրուելի հակաուտոպիական վեպը, որը լույս է տեսել 1949 թվականին (գրքի հիմնական մասը գրվել է 1948 թվականին)։ Վեպում պատկերված է արևմտյան քաղաքակրթությունը մ․թ․ 1984 թվականին, երբ անհատը կործանվում է ամբողջատիրական համակարգի դեմ ընդվզել փորձելիս։ «1984»-ը զգուշացում է Նացիստական Գերմանիայի, Ստալինի ղեկավարության տակ գտնվող Խորհրդային Միության և նման բռնատիրական ռեժիմների դեմ։ Օրուելի հանրահայտ գիրքը նախկին ԽՍՀՄ տարածքում առաջին անգամ լույս տեսավ միայն 1988 թվականին։ Այս հանգամանքը միանգամայն բնական է, քանզի վեպի քննադատական շեշտադրումներն ու ընդհանրացումները ամբողջատիրական գաղափարախոսության ու համակարգի դեմ, չէին կարող աննկատ մնալ մի երկրում, որն ամբողջապես թաղված էր այդ ճահճի մեջ։ Մյուս կողմից վեպը շարունականում էր «Անասնաֆերմա» վիպակի մոտիվները, որտեղ ակնարկները 1917 թվականի հոկտեմբերյան հեղաշրջման և դրա հետա զարգացումների և, ընդհանրապես, աշխարհաքաղաքական տիրապետող միտումների, քաղաքական դեմքերի վերաբերյալ կոնկրետացված էին։
Ընդհանրապես՝ հրատարակումից գրեթե անմիջապես հետո և մոտ 50 տարի շարունակ անընդհատ փորձեր են արվել «1984»-ը հանել հատկապես դպրոցական գրադարաններից։
Ուսումնասիրելով ամերիկյան դպրոցներում արգելված գրքերի 1965-1982 թվականների վիճակագրությունը, Լի Բերեսն իր «Հանրահայտ արգելված գրքեր» աշխատության առաջաբանում առանձացնում է 30 այդպիսի գիրք։ Ընդ որում՝ Օրուելի «1984»-ը դրանց շարքում 5-րդն է։ Ուշագրավ է, որ վեպի արգելքնը ամերիկյան դպրոցներում առավել սաստիկ է եղել 1960-1970 թվականներին, երբ չափազանց մեծ էր ԽՍՀՄ-ի հետ պատերազմ սկսելու հավանականությունը։
Հիմնականում վեպը քարկոծվում էր իր անբարոյական ու բաց տեսարանների համար, որոնք կարող էին բացասաբար ազդել դեռահասների հոգեբանության վրա։ Բայց առավել ուշագրավ են վեպն արգելելու քաղաքական դրդապատճառները, որոնք տարբեր ժամանակներում ակնհայտորեն հակասում են իրար։ Յուրաքանչյուր քաղաքական իրադրություն, ըստ ամենայնի, իր դերն է խաղացել արգելանք դնելու, ապա այդ արգելանքն հանելու պատճառաբանության հարցում։ Այդպես, մեկ անգամ ԱՄՆ-ում վեպն արգելվել է այն պատճառաբանությամբ, որ կոմունիզմն այստեղ ներկայացված է բարենպաստ լույսի ներքո, իսկ որոշ ժամանակ արգելքը հանվել է այն փաստարկով, որ գիրքը հրաշալիորեն պատկերում է, թե ինչ է իրականում կատարվում ամբողջատիրական համակարգում։ Հետաքրքիր է, որ ընդհուպ մինչև վերջերս, «1984»-ը թույլատրված է ամերիկյան դպրոցական գրադարանների 43 տոկոսում միայն։
Օրուելի վեպի վերնագիրն ու ԽՍՀՄ-ում հենց 1984 թվականից սկսած գորբաչովյան հայտնի «պերեստրոյկան» որոշակի առեղծվածայնություն հողորդեց վեպին։ Իրականում՝ «1984» վերնագիրը Օրուելի հրատարակիչ Ֆրեդ Ուորբուրգինն է, որով նա փորձում էր գրավել ընթերցողներին։ Նախնական մտահղացմամբ վեպը ունեցել է «Եվրոպայի վերջին մարդը» վերնագիրը։ Այնուամենայնիվ, ինչո՞ւ հենց «1984», այդպես էլ առեղծված է մնում։ Ամենահավանական տարբերակն այն է, որ Ուորբուրգը պարզապես խաղարկել է վեպի ստեղծման տարեթիվը՝ 1948։
Հանրահայտ է դարձել վեպի «Մեծ Եղբայր» կերպարը՝ Օվկիանիայի տիրակալը, որի պատկերը փակցված է ամենուր «Մեծ Եղբայրը տեսնում է քեզ» մակագրությամբ։
2009 թվականին The Times լրագիրը վեպն ընդգրկել է վերջին 60 տարում հրատարակված 60 լավագույն գրքերի ցանկում, իսկ Newsweek հանդեսը բոլոր ժամանակների և ժողովուրդների 100 լավագույն գրքերի շարքում «1984»-ին հատկացրել է երկրորդ տեղը։
Սյուժեն
Գրքի գլխավոր կերպարը՝ Ուինսթոն Սմիթը, ապրում է Լոնդոնում, աշխատում է «Ճշմարտության նախարարությունում» («Նախաճշտում»), որտեղ կառավարության պատվերով կատարվում է պատմական փաստաթղթերի, արձանագրությունների ու գրքերի կեղծումներ՝ իշխանության տեսակետներին համապատասխանեցնելու համար։ Նա չի կիսում կուսակցական լոզունգները և գաղափարախոսությունը և հոգու խորքում ամեն բանի հանդեպ հիմնարար կասկած ունի։ Որպեսզի ինչ-որ կերպ թեթևացնի հոգին, օրագիր է պահում, որտեղ գրանցում է իր բոլոր կասկածները։
Ուինսթոնն արտաքին կուսակցության անդամ է (Օվկիանիայի ազգաբնակչությունը բաժանված է երեք խավի․ Ներքին կուսակցության անդամներ, Արտաքին կուսակցության անդամներ և պրոլներ)։ Նա թեև բարեխիղճ աշխատող է, սակայն ներքուստ ատում է Կուսակցությունը և Մեծ Եղբորը։ Արտաքուստ շարունակում է ձևացնել, թե հավատարիմ է կուսակցական գաղափարներին։ Կասկած ունի, որ Ջուլիա անունով իր գործընկերուհին նախարարությունում լրտեսում է իրեն։ Միաժամանակ կասկած ունի, որ ներքին կուսակցության անդամ Օբրայենը նույնպես չի կիսում իր կուսակցության գաղափարները և ընդհատակյա հեղափոխական է։ Մի օր պրոլետարիատի շրջանում հայտնվելով՝ նա մտնում է հին իրերի խանութի տիրոջ՝ Չարինգթոնի մոտ։ Սա ցույց է տալիս երկրորդ հարկում գտնվող մի սենյակ, որտեղ Ուինսթոնը երազում է գեթ մեկ շաբաթ ապրել։ Ետդարձի ճանապարհին հանդիպում է Ջուլիային։ Հասկանում է, որ օրիորդը հետևել է իրեն։ Տատանվում է նրան սպանելու և վախի արանքում։ Հաղթում է վախը, շուտով նախարարությունում նամակ է ստանում Ջուլիայից, որում Ջուլիան սեր է խոստովանում։ Նրանք սկսում են հանդիպել ամիսը մի քանի անգամ։ Ուինսթոնը գիտի, որ իրենք արդեն հանգուցյալներ են, քանի որ սիրային կապը կուսակցության անդամների միջև արգելված է։ Հանդիպում է Չարինգթոնի ցույց տված սենյակում։ Ուինսթոնը և Ջուլիան դիմում են խենթ քայլի՝ գնալով Օբրայենի մոտ և խնդրելով, որ Օբրայենին ընդունի իրենց իր ընդհատակյա կազմակերպություն։ Օբրայենը ընդունում է նրանց և տալիս է գիրք, որը գրել է պետության թշնամի Գոլդսթեյնը։ Օվկիանիայում մարդկանց հսկելու համար յուրաքանչյուր բնակարանում կամ հասարակական վայրում տեղադրված են հատուկ սարքեր («հեռէկրաններ»)։ Մտքի ոստիկանությունը հսկում է մարդկանց մտքերը։
Որոշ ժամանակ անց նրանց ձերբակալում են պարոն Չարինգթոնի սենյակում, քանի որ այս ծերուկն իրականում մտքերի ոստիկանության աշխատակից է։ Սիրո նախարարությունում Ուինսթոնին երկար ժամանակ մշակում են։ Գլխավոր դահիճն ի զարմանս Ուինսթոնի Օբրայենն է։ Սկզբում հերոսը փորձում է չընկրկել և հավատարիմ մնալ ինքն իրեն։ Սակայն անվերջանալի ֆիզիկական և հոգեկան տառապանքներից հետո նա ուրանում է ինքն իրեն՝ հույս ունենալով ուրանալ իր հայացքները բանականությամբ, բայց ոչ հոգով։ Նա ուրանում է ամեն բան, բացի Ջուլիայի հանդեպ սիրուց։ Սակայն Օբրայենը կոտրում է նաև այդ սերը։ Ուինսթոնը ուրանում է Ջուլիային՝ կարծելով, թե անում է դա միայն բանականությամբ, վախից։
Սակայն երբ նա արդեն «բուժվում է» հեղափոխական տրամադրություններից և ազատության մեջ է, հասկանում է, որ բանականությամբ Ջուլիային ուրանալու պահին նա ամբողջությամբ է ուրացել նրան։ Նա ուրացել է իր սերը։ Պարզվում է, որ Ջուլիան իր հերթին ուրացել է Ուինսթոնին։ Ուինսթոնը լսում է, որ ռադիոընդունիչով հայտնում են Օվկեանիայի զորքերի հաղթանակի մասին Եվրազիայի զորքերի նկատմամբ։ Ուինսթոնը հասկանում է, որ հիմա նա ամբողջությամբ բուժվել է։ Նա սիրում է կուսակցությունը և Մեծ Եղբորը։
Մեջբերումներ
-Նրան տառապանք պատճառելով։
-Իրավացի եք։ Նրան տառապանք պատճառելով։ Հնազանդությունը բավական չէ։ Եթե նա չտառապի, ինչպե՞ս կարող եք վստահ լինել, որ հնազանդվում է ձեր, այլ ոչ թե իր կամքին։ Իշխանությունն էլ է այդպես։ Իշխանությունը ցավ պատճառելու և ստորացնելու մեջ է։ Իշխանությունը հետևյալն է. կտոր-կտոր անել մարդկանց մտքերը ու կրկին հավաքել նոր ձևով։
Հայերեն հրատարակություն
«1984» վեպը հայերեն հրատարակվել է «Անտարես» հրատարակչության կողմից, 2012 թվականին (ISBN 978-9939-51-392-8)։ «1984» վեպը թարգմանել է Աստղիկ Աթաբեկյանը։
Մերժանովո (Նեկլինովսկի շրջան)
Մերժանովո (Мержаново), գյուղ (խուտոր) Ռուսաստանի Դաշնության Ռոստովի մարզի Նեկլինովսկի շրջանում։ Մտնում է Սինյավսկի գյուղական համայնքի կազմի մեջ։
Կատեգորիա:Ռոստովի մարզի Նեկլինովսկի շրջանի բնակավայրեր Կատեգորիա:Ռուսաստանի խուտորներ
Քառակուսացման բանաձևերի ցանկ
Քառակուսացման բանաձևերի ցանկ- տարբեր քառակուսացման բանաձևերի ցանկը՝ թվային ինտեգրման համար։
Նշանակումը
Թվային ինտեգրման բանաձևը ընդհանուր տեսքը հետևյալն է․
Ինտեգրալի ադիտիվության հիման վրա, որպես \Omega ինտեգրման տիրույթ քննարկվում են պարզ տիրույթներ (եռանկյուն, քառանկյուն, հնգանկյուն)։ Բարդ երկրաչափության դեպքում՝ տիրույթը ներկայացվում է որպես պարզ տիրույթների միություն և հաշվվում են ինտեգրալները ըստ այդ տիրույթների։
Բնական կոորդինատները ներկայացվում են x, y, z փոփոխականներով, իսկ վարպետ-տարրի նշանակման համար՝ ։
Միաչափ ինտեգրալ
Միաչափ ինտեգրումը, դա հատվածով ինտեգրումն է։
Քառակուսի կառուցման տարր
Քառակուսով ինտեգրելու բանաձևերից շատերը կարելի է ստանալ, հատվածներով ինտեգրելու բանաձևերի կոմբինացիաներով։ Այդ մեթոդների օրինակներ են հանդիսանում ուղղնկյան, սեղանի և գաուսի -2 մեթոդները։
Եռանկյուն կառուցման տարր
Վարպետ-տարրին անցնելու համար օգտագործվում է բարոցենտրական կոորդինատները (L-կոորդինատներ), նշանակենք դրանք՝.
Գործակիցների D-ին հետ անցման մատրիցը է։
Խորանարդային կառուցման տարր
Քանի որ բարձր կարգի ինտեգրալները մեծ քանակով կետեր են պարունակում ՝ դրանք կդիտարկենք առանձին։
Քառանիստ վարպետ տարր
Եռանկայն նման այստեղ էլ վարպետ-տարրին անցնելու համար օգտվում են քառանիստի L-կոորդինատից, որոնց կնշանակենք :
Գործակիցների մատրիցան որոշվում է որպես, որտեղ
Արտաքին հղումներ
Կատեգորիա:Ինտեգրալ հաշիվ
Օկենիտյան ճաներ
Պատմությունը
Ճաների բազմաթիվ ցեղերից պատմագիր Պրոկոպիոս Կեսարացին հիշատակում է օկենիտներին և կոկսիլիններին։ Օկենիտները բնակվում էին վերջիններից հարավ։ Օկենիտյան ճաների բնակավայրը Խարտն էր, որը գտնվում էր Բաբերդից վերև, Ճորոխի արևմտյան վտակի վրա, Խարտի դաշտավայրում, որը ներկայումս կոչվում է Խարտ-օվասի։ Խարտից արևմուտք, 40 կմ հեռավորության վրա գտնվում էր Օրոն ամրոցը, որը բյուզանդացիների համար ռազմական հենակետ էր ծառայել։ Խարտից դեպի արևելք գտնվում էր Բարխ բերդը, որը տեղակայված էր հյուսիսային ուղղությամբ ձգվող զառիթափ կիրճում։ Խարտից մի փոքր ավելի հեռու, լեռնալանջերին գտնվում էին օկենիտյան ճաների անասունների փարախները։ Լեռան ստորոտից այն կողմ, հարթավայրում, գտնվում է Կենա գյուղը, իսկ այդ գյուղից արևմուտք՝ Սիսիլիս ամրոցը։ Սիսիլիսի ձախ կողմում՝ դեպի հյուսիս մի վայր կա, որը կոչվում էր՝ Լոնգինոսի փոսատ։ Վայրը այդպես է կոչվել հռոմեացի զորավար Լոնգինոս Իսավրացու անունով, որը հին ժամանակներում արշավել էր ճաների երկիր և ճամբար էր դրել այդ նույն վայրում։ Սիսիլիսից մեկ օրվա ճանապարհային հեռավորության վրա Բյուզանդիայի կայսր Հուստինիանոս Ա-ն կառուցել էր Բուրգ բերդը։ Օկենիտյան ճաների երկրից հյուսիս գտնվում էին կոկսիլինյան ճաները, որոնց երկրում կար երկու պաշպանական ամրություն՝ Սքիմալանիքոնը և Ծանզակը ։
Ծանոթագրություններ
Կատեգորիա:Փոքր Ասիայի հին ժողովուրդներ Կատեգորիա:Ճաներ Կատեգորիա:Ցեղեր
Լեչե
Լեչե (Lecce), կոմունա Իտալիայում։ Գտնվում է Ապուլիա մարզում՝ Լեչե գավառում, որի վարչական կենտրոնն է։ Բնակչության թվաքանակը, 2009 թվականի մարդահամարի տվյալների համաձայն, եղել է 94 825, բնակչության խտությունը՝ 350 մարդ յուրաքանչյուր քառակուսի կիլոմետրի վրա։ Զբաղեցնում է 238 կմ² տարածք։ Փոստային ինդեքս՝ 73100, հեռախոսային կոդ՝+39 0832։
Կատեգորիա:Իտալիայի բնակավայրեր Կատեգորիա:Իտալիայի համալսարանական քաղաքներ Կատեգորիա:Բյուզանդիայի քաղաքներ
Ագարակագո
Ագարակագո, վանք Վրաստանի Ախալցխայի մունիցիպալիտետում։ Այժմ ավերված է ։
Ծանոթագրություններ
Կատեգորիա:Հայկական առաքելական գոյություն չունեցող վանքեր և եկեղեցիներ (Վրաստան)
Կոլոդեզի (գյուղ, Գատչինսկի շրջան)
Բնակչությունը 2007 թվականին գրանցված տվյալներով կազմում էր 41 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Լենինգրադի մարզի Գատչինսկի շրջանի բնակավայրեր
Ունիկյուլա (գյուղ, Հաասլավա շրջան)
Ունիկյուլա (Uniküla), գյուղ Էստոնիայի Տարտումաա նահանգի Հաասլավա շրջանում։
2011 թվականի տվյալներով գյուղում բնակվում էր 94 մարդ։
Արտաքին հղումներ
Կատեգորիա:Էստոնիայի Տարտումաա նահանգի Հաասլավա շրջանի բնակավայրեր Կատեգորիա:Էստոնիայի գյուղեր
Այուկաշևո
Այուկաշևո (Аюкашево, Айыуҡаш), գյուղ Ռուսաստանի Բաշկորտոստան հանրապետության Դյուտյուլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 205 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Դյուտյուլինսկի շրջանի բնակավայրեր
(9948) 1990 QB2
Միջին հեռավորությունը Արեգակից կազմում է 2,384464 ա. մ., առավելագույնը մոտենում է 1,8717 ա. մ. հեռավորության վրա և հեռանում 2,8973 ա. մ. ։ Արեգակի շուրջ մեկ ամբողջական պտույտ է կատարում 1344,88 երկրային օրվա ընթացքում, իր ուղեծրով շարժվելով միջինում 0,267681 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,09° անկյուն։
Արտաքին հղումներ
Կատեգորիա:1990 թվականին հայտնաբերված աստղագիտական մարմիններ Կատեգորիա:Հենրի Հոլտի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Զվարթ (Կարսի նահանգ)
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։
Ծանոթագրություններ
Կատեգորիա:Արևելյան Հայաստանի գյուղեր Կատեգորիա:Շենքայայի շրջանի համայնքներ
Բարաֆրանկա
Բարաֆրանկա (Barrafranca), կոմունա Իտալիայում, գտնվում է Սիցիլիա մարզում՝ Էննա գավառում։ Բնակչությունը 13003 մարդ (2004 թվականի տվյալներով), բնակչության խտությունը 248/ մարդ/կմ²։ Զբաղեցնում է 53,64 կմ² տարածք։ Փոստային ինդեքս՝ 94012։ Հեռախոսային կոդ՝ 0934։
Բնակչության հովանավոր սուրբ համարվում է Սուրբ Ալեքսադրը։ Ամեն տարի տոնը նշվում է մայիսի 3-ին։
Արտաքին հղումներ
Կատեգորիա:Սիցիլիայի քաղաքներ
Կարնաուխի (գյուղ, Պոլտավայի շրջան)
Կարնաուխի (Карнаухи), գյուղ Ուկրաինայի Պոլտավայի մարզի Պոլտավայի շրջանում։
Արտաքին հղումներ
Կատեգորիա:Ուկրաինայի Պոլտավայի մարզի Պոլտավայի շրջանի բնակավայրեր Կատեգորիա:Ուկրաինայի գյուղեր
Միխայլովկա (Նեկլինովսկի շրջան)
Կատեգորիա:Ռոստովի մարզի Նեկլինովսկի շրջանի բնակավայրեր Կատեգորիա:Ռուսաստանի խուտորներ
Պեկարշչինա
Պեկարշչինա (Пекарщина), գյուղ Ուկրաինայի Ժիտոմիրի մարզի Չեռնյախովսկի շրջանում։ Հիմնադրվել է 1642 թվականին։
Արտաքին հղումներ
Կատեգորիա:Ուկրաինայի Ժիտոմիրի մարզի Չեռնյախովսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1642 թվականին հիմնադրված բնակավայրեր
Պիսիդիա
Պիսիդիա, պատմական մարզ Փոքր Ասիայում։ Հյուսիսում սահմանակից էր Փռյուգիային, արևելքում՝ Իսավրիային, հարավում՝ Պամփիլիային և Լիկիային, արևմուտքում՝ Կարիային։ Պիսիդայում բնակվել են պիսիդիացիների ռազմատենչ ցեղերը, որոնց չեն կարողացել նվաճել Աքեմենյանները և Ալեքսանդր Մակեդոնացին։
Պատմություն
Մ․ թ․ ա․ 25 թվականին մտել է հռոմեական Դաղատիա պրովինցիայի մեջ։ Ամենանշանակալից քաղաքը Տերմեսսոսն էր (ավերակները գտնվում են այժմյան Թուրքիայի Անթալյա քաղաքից 30 կմ հյուսիս-արևմուտք)։ 395 թվականից Պիսիդիան Բյուզանդիայի կազմում էր․ սկզբում եղել է պրովինցիա, ապա մտել տարբեր բանակաթեմերի կազմի մեջ։ 15-րդ դարում նվաճել են սելջուկյան, 14-րդ դարում օսմանյան թուրքերը։
Ունիմյաե
Ունիմյաե (Unimäe), գյուղ Էստոնիայի Սաարեմաա նահանգի Կաառմա շրջանում։
2011 թվականի տվյալներով գյուղում բնակվում էր 12 մարդ։
Արտաքին հղումներ
Կատեգորիա:Էստոնիայի Սաարեմաա նահանգի Կաառմա շրջանի բնակավայրեր Կատեգորիա:Էստոնիայի գյուղեր
Կոլոդեզի (գյուղ, Գլինկովսկի շրջան)
Կոլոդեզի (Колодези), գյուղ Ռուսաստանի Սմոլենսկի մարզի Գլինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 8 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Գլինկովսկի շրջանի բնակավայրեր
Աստերոիդների ցանկ (289401-289500)
Աստերոիդների ցանկ (289301-289400) * Աստերոիդների ցանկ * Աստերոիդների ցանկ (289501-289600)
Մարմնի ավելորդ քաշ
Պատմականորեն բժշկության և առօրյա կյանքում տարածված է դարձել «ավելորդ քաշ» տերմինը։ Բայց քաշը և զանգվածը տարբեր հասկացություններ են, հետևաբար չափագիտական կազմակերպությունները կոչ են անում բոլոր դեպքերում, երբ խոսքը վերաբերում է օբյեկտի զանգվածին, օգտագործել «զանգված» տերմինը ։
2003 թվականին ԱՀԿ-ն հայտնել է, որ ավելորդ քաշի խնդիրը համաշխարհային մասշտաբների է հասել։ Երկրի վրա ավելի քան մեկ միլիարդ մարդու մոտ ավելացել է մարմնի քաշը կամ ճարպակալումը ։ 2016 թվականին աշխարհում նման մարդիկ մոտավորապես 2 միլիարդ էին, ինչը կազմում էր չափահաս բնակչության 39%-ը ։ Ըստ մեկ այլ տվյալի՝ 2-միլիարդանոց ցուցանիշը գերազանցել է արդեն 2013 թվականից առաջ ։ Խնդիրը վերաբերում էր բոլոր տարիքային խմբերին, երեխաներից մինչև ծերեր։
Առողջ մարմնին անհրաժեշտ է փոքր քանակությամբ ճարպային հյուսվածք՝ էնդոկրին համակարգի ճիշտ գործունեության համար, վերարտադրողական և իմունային համակարգերի, ներքին օրգանների ջերմամեկուսացման, և ցնցումներից պաշտպանելու համար, որպես նյութ բջջային կառուցվածքներ ստեղծելու և երկար ժամանակ էներգիա պահելու համար։ Այնուամենայնիվ, որոշ սահմանից այն կողմ ճարպի կուտակումն ունի բացասական հետևանքներ, այն նվազեցնում է մարմնի շարժունակությունը և ճկունությունը, ազդում է արտաքին տեսքի վրա, խախտվում է նյութափոխանակությունը, նախադրյալներ է ստեղծում հիվանդությունների առաջացման և զարգացման համար։
Մարմնին զանգվածի ինդեքս
Սա այժմ ամենատարածված մեթոդն է ավելորդ քաշի ախտորոշման համար։ Մարմնի զանգվածի ինդեքսը (BMI) բնութագրում է մարդու զանգվածը՝ հաշվի առնելով հասակը։ Հաշվարկվում է ըստ բանաձևի՝ջջ Այսպիսով, BMI-ն ունի կգ/մ 2 չափս, սակայն գործնականում, հակիրճ լինելու համար, գրեթե միշտ նշվում է առանց չափման միավորներ նշելու։ Որոշ դեպքերում BMI-ին չի կարող ոչ այնքան ճիշտ պատկերացում տալ մարմնի վիճակի մասին, քանի որ այն հաշվի չի առնում մարմնի տեսակը, սեռը տարիքը։ Այն կարող է նաև կիրառելի չլինել այն մարդկանց առողջությունը գնահատելու համար, ովքեր լրջորեն զբաղվում են սպորտով, քանի որ այն թույլ չի տալիս տարբերակել ճարպից ստացված զանգվածը մկաններից ստացված զանգվածից։
Մարմնի ծավալի ինդեքս
Մարմնի ծավալի ինդեքսը մարմնի չափումն է օգտագործելով համակարգչային տեխնոլոգիաներ, մարմնի ծավալի ինդեքսը հաշվարկվում է հետևյալ կերպ։ Այս մեթոդի համար նկարում են մարդու մարմինը, ըստ որի համակարգիչը ստեղծում է 3D մոդել ը։ Այս մոդելի համաձայն, հաշվի առնելով որոշ այլ ընդհանուր պարամետրեր (ինչպիսիք են հասակը, զանգվածը, տարիքը) համակարգիչը հաշվարկում է տարբեր տեսակի հյուսվածքների ընդհանուր բաշխումը ամբողջ մարմնում։ Մեթոդը մշակվել է 2000 թվականին՝ որպես BMI-ի այլընտրանք։ Ի տարբերություն BMI-ի, այս մեթոդը թույլ է տալիս տարբերակել ճարպային զանգվածը մկանային զանգվածից, ինչպես նաև հասկանալ ճարպի բաշխումը ամբողջ մարմնում։ Ամենավտանգավորը համարվում է կենտրոնական (կամ ներքին օրգանների) գիրությունը՝ այն, ինչը ժողովրդականորեն կոչվում է « գարեջրային որովայն » ։
Կշռել և համեմատել մարմնի քաշը իդեալականի հետ
Պարզ կշռում, որին հաջորդում է մարմնի քաշի համեմատությունը իդեալականի հետ։ Զանգվածը գնահատելու համար, որը այս կամ այն ​​պատճառով պետք է իդեալական համարել, մշակվել են բազմաթիվ բանաձևեր։ Բոլոր բանաձևերն ունեն իրենց թերությունները, շատ բան հաշվի չի առնվում (սեռը, մարմնի տեսակը, տարիքը, ֆիզիկական պատրաստվածության աստիճանը), ունեն կիրառման սահմանափակումներ կամ նախատեսված են հատուկ նպատակների համար։ Տարբեր բանաձևերով ստացված թվերը կարող են զգալիորեն տարբերվել։ Բայց այս բանաձևերը հստակ ուղեցույց են տալիս։
Տրամաչափի օգնությամբ
Հատուկ տրամաչափի օգնությամբ («կպչուն թեստ»)։ Մարմնի մի քանի նախապես որոշված ​​կետերում մաշկը «կծկվում է» տրամաչափով, որն ուղղակիորեն չափում է ենթամաշկային ճարպի հաստությունը և դրա հարաբերակցությունը մկանային զանգվածին։ Այս մեթոդը կարող է բավականին ճշգրիտ արդյունքներ տալ շատ մարդկանց, այնուամենայնիվ, մեթոդը ներառում է մարմնի վրա ճարպի բաշխման որոշակի օրինաչափություն, և դա միշտ չէ, որ այդպես է։ Մեթոդը թույլ չի տալիս չափել ճարպի չափը, որը գտնվում է մարմնի խորքում։
Հիդրոստատիկ կշռում
Այս տեխնիկան մարդու ամբողջական սուզումն է ջրի մեջ, որի ընթացքում հատուկ սարքավորումները որոշում են նրա քաշը։ Այս քաշը համեմատվում է ջրից դուրս գրանցված «չոր քաշի» հետ օրգանիզմի ընդհանուր խտությունը որոշելու համար։ Քանի որ ճարպն ավելի ցածր խտություն ունի, քան մկանները, տեխնոլոգիան թույլ է տալիս ճշգրիտ որոշել մարմնում ճարպի պարունակությունը։ Տեխնիկան տալիս է ճշգրիտ արդյունքներ, սակայն այն օգտագործելու համար պահանջում է թանկարժեք սարքավորումներ և մասնագետներ։
Երկէներգետիկ ռենտգենյան աբսորբցիոմետրիա
Երկէներգետիկ ռենտգենյան աբսորբցիոմետրիա (dual-energy X-ray absorptiometry, DEXA) ի սկզբանե մշակվել է ոսկր երի խտությունը չափելու համար։ Բայց մեթոդը նաև թույլ է տալիս որոշել մարմնի միջոցով հյուսվածքների այլ տեսակների բաշխումը և դրանց որոշ բնութագրեր։ DEXA -ն համարվում է շատ ճշգրիտ տեխնիկա։ Այնուամենայնիվ, դրա օգտագործման համար պահանջվում են թանկարժեք բժշկական սարքավորումներ և մասնագիտական ​​հմտություններ։
Պատճառները
Ավելորդ քաշը պայմանավորված է ավելի շատ կալորիաներ սպառելով (սննդի և խմիչք ի միջոցով) ինչ օգտագործում է մարմինը ( նյութափոխանակության մակարդակը գումարած ամենօրյա գործունեությունը, ֆիզիկական ակտիվությունը և վարժությունը)։ Գործոններ, որոնք կարող են խորացնել այս անհավասարակշռությունը։
Բուժում
Ճարպակալումը բուժելու ավանդական եղանակներն են ապրելակերպի փոփոխությունները, ինչպիսիք են առողջ սննդակարգի ընդունումը և ֆիզիկական վարժությունները։ Չնայած որոշ դեպքերում, երբ կան հատուկ գործոններ, որոնք հանգեցնում են մարմնի քաշի ավելացմանը, կարող է պահանջվել իրավիճակին անհատական մոտեցում։
Ծանոթագրություններ
Կատեգորիա:Ճարպակալում
Սիմեոն Հակոբյան
Սիմեոն Հարությունի Հակոբյան, հայ գրականագետ, պրոֆեսոր (1929), ԽՍՀՄ գրողների միության անդամ 1934 թվականից։
Կենսագրություն
Ծնվել է Ելիզավետպոլ (Գանձակ) քաղաքում։ 1899 թվականին ավարտել է Թիֆլիսի Ներսիսյան դպրոցը, ապա 1902-1907 թվականներին բարձրագույն կրթություն ստացել Շվեյցարիայում։ Եղել է եվրոպական մի շարք երկրներում։ 1922-1924 թվականներին, Վիեննայում և Բեռլինում նրա խմբագրությամբ լույս է տեսել «Արեգ» գիտա-գրական հանդեսը։ 1924 թվականից արտասահմանյան գրականություն է դասավանդել Երևանի համալսարանում։ 1929 թվականից համալսարանի արտասահմանյան գրականության ամբիոնի վարիչն էր, 1931-1938 թվականներին՝ պատմագրական ֆակուլտետի դեկանը։ Անհիմն բռնադատվել է, գնդակահարվել, հետագայում արդարացվել։ Մահացել է 1942 թվականին  ։
Այուչևո
Այուչևո (Аючево, Айыусы), գյուղ Ռուսաստանի Բաշկորտոստան հանրապետության Ստերլիտամակսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Ստերլիտամակսկի շրջանի բնակավայրեր
Սաիչիկ
Սաիչիկ  (Саичик), գետ Ռուսաստանում, Կամչատկայի թերակղզում։ Հոսում է Տիգիլսկի շրջանում, Կամչատկայի երկրամասում։ Գետի երկարությունը 131 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Անադիրո-Կոլիմսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Օխոտյան ծովի ավազանի գետեր
Ուկրաինայի պողոտա (Լիսաբոն)
Ուկրաինայի պողոտա (Avenida da Ucrânia), պողոտա Լիսաբոնի 4-րդ թաղամասում։ Գտնվում է Պորտուգալիայի մայրաքաղաքի հյուսիսարևելյան հատվածում` Լիսաբոնի մետրոպոլիտենի Բելա-Վիշտա կայարանի մոտ։ Ձգված է Բուլղարիայի հրապարակից մինչև Բելա-Վիշտայի օղակ։
Պաշտոնապես բացվել է 2008 թվականի հունիսի 23-ին Ուկրաինայի նախագահ Վիկտոր Յուշչենկոյի կողմից Պորտուգալիա կատարած իր պաշտոնական այցի ժամանակ ։ Այս փողոցը պորտուգալացիների շնորհակալությունն է արտահայտում ուկրաինացիների աշխատասիրության և քաղաքի ու երկրի վերականգնման համար ուղղված աշխատանքների համար ։
Արտաքին հղումներ
Կատեգորիա:Լիսաբոնի փողոցներ
Վալգուարներա Կարոպեպե
Վալգուարներա Կարոպեպե (Valguarnera Caropepe), կոմունա Իտալիայում, գտնվում է Սիցիլիա մարզում՝ Էննա գավառում։ Բնակչությունը 8642 մարդ, բնակչության խտությունը 960 մարդ/կմ²։ Զբաղեցնում է 9 կմ² տարածք։ Փոստային ինդեքս՝ 94019։ Հեռախոսային կոդ՝ 0935։
Բնակչության հովանավոր համարվում է Սուրբ Քրիստոֆորը։ Ամեն տարի տոնը նշվում է օգոստոսի 25-ին։
Արտաքին հղումներ
Կատեգորիա:Իտալիայի քաղաքներ Կատեգորիա:1628 թվականին հիմնադրված բնակավայրեր
(2089) Սետասեա
Միջին հեռավորությունը Արեգակից կազմում է 2,535029 ա. մ., առավելագույնը մոտենում է 2,143 ա. մ. հեռավորության վրա և հեռանում 2,9271 ա. մ. ։ Արեգակի շուրջ մեկ ամբողջական պտույտ է կատարում 1474,26 երկրային օրվա ընթացքում, իր ուղեծրով շարժվելով միջինում 0,244191 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,39° անկյուն։
Սետասեա աստերոիդը պատկանում է Ֆաինայի աստերոիդների ընտանիքին, որը տեղաբշխված է հիմնական աստերոիդների գոտում։
Ըստ Տոլենի սպեկտրալ դասակարգման պատկանում է S դասին ։
Արտաքին հղումներ
Կատեգորիա:Աստերոիդների դաս S Կատեգորիա:Ֆաինայի ընտանիքի աստերոիդներ Կատեգորիա:1977 թվականին հայտնաբերված աստղագիտական մարմիններ Կատեգորիա:Նորման Թոմասի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Մոկրոսարմատկա (Նեկլինովսկի շրջան)
Մոկրոսարմատկա (Мокросарматка), ավան Ռուսաստանի Դաշնության Ռոստովի մարզի Նեկլինովսկի շրջանում։ Մտնում է Անդրեևո-Մալենտևսկի գյուղական համայնքի կազմի մեջ։
Կատեգորիա:Ռոստովի մարզի Նեկլինովսկի շրջանի բնակավայրեր Կատեգորիա:Ռուսաստանի ավաններ
Ունիպիհա
Ունիպիհա (Unipiha), գյուղ Էստոնիայի Տարտումաա նահանգի Նիո շրջանում։
2011 թվականի տվյալներով գյուղում բնակվում էր 72 մարդ։
Արտաքին հղումներ
Կատեգորիա:Էստոնիայի Տարտումաա նահանգի Նիո շրջանի բնակավայրեր Կատեգորիա:Էստոնիայի գյուղեր
Միքայել Հակոբյան
Միքայել Նավասարդի Հակոբյան, հայ արձակագիր, լրագրող, պատմական գիտությունների թեկնածու, ԽՍՀՄ գրողների միության անդամ 1969 թվականից։ ԽՄԿԿ անդամ 1948 թվականից։
Կենսագրություն
Ծնվել է ՀԽՍՀ Ղափանի շրջանի Արծվանիկ գյուղում։ 1943-1945 թվականներին ծառայել է խորհրդային բանակում, մասնակցել Հայրենական մեծ պատերազմին։ Զորացրվելուց հետո եղել է «Ավանգարդ» թերթի սեփական թղթակիցը Զանգեզուրում։ 1947-1949 թվականներին գրական աշխատող, ապա պատասխանատու քարուղար էր Ղափանի «Պղնձի համար» թերթում։ 1954 թվականին ավարտել է Երևանի համալսարանի բանասիրական ֆակուլտետի ժուռնալիստիկայի բաժինը։ 1952-1954 թվականներին ուսանելու տարիներին, եղել է «Սովետական ուսանողություն» թերթի խմբագիրը։ 1955-1957 թվականներին աշխատել է «Ավանգարդի» խմբագրությունում որպես բաժնի վարիչ, պատասխանատու քարտուղար, խմբագրի տեղակալ։ 1957-1959 թվականներին «Առողջապահություն» ամսագրի պատասխանատու քարտուղարն էր։ 1959-1961 թվականներին սովորել է ՀԽՍՀ ԳԱ ասպիրանտուրայում։ 1962-1965 թվականներին եղել է ՀԽՍՀ ԳԱ «Տեղեկագիր հասարակական գիտությունների» ամսագրի պատասխանատու քարտուղարը, 1965-1966 թվականներին՝ «Սովետական Հայաստան» օրաթերթի պատասխանատու քարտուղարը, 1966-1969 թվականներին՝ Հայկական սովետական հանրագիտարանի պատասխանատու քարտուղարը, ապա ավագ գիտխմբագիր, 1969-1973 թվականներին՝ ՀԽՍՀ ԳԱ «Լրաբեր հասարակական գիտությունների» ամսագրի պատասխանատու քարտուղարը։ 1973-1983 թվականներին ավագ գիտաշխատող է եղել ՀԽՍՀ ԳԱ պատմության ինստիտուտում։ 1974 թվականին «Գրիգոր Մսերյանը և նրա Մետերոա հանդեսը հայ լուսավորական-դեմոկրատական շարժման մեջ» թեմայով դիսերտացիա է պաշտպանել և ստացել պատմական գիտությունների թեկնածուի աստիճան ։
Ռուսերեն լույս է տեսել նրա «Օր առանց մայրամուտի» գիրքը (Երևան, 1974)։
Պարգևատրվել է Կարմիր աստղի շքանշանով (1945)։ Մահացել է Երևանում ։
Ծանոթագրություններ
Կատեգորիա:20-րդ դարի արևելահայ արձակագիրներ Կատեգորիա:Հայ լրագրողներ Կատեգորիա:Հայ պատմաբաններ Կատեգորիա:Հայ թարգմանիչներ Կատեգորիա:Երկրորդ համաշխարհային պատերազմին մասնակցած հայեր Կատեգորիա:Հայ արձակագիրներ Կատեգորիա:ԽՍՀՄ գրողների միության անդամներ Կատեգորիա:Ռուսերենից հայերեն թարգմանիչներ Կատեգորիա:Պատմական գիտությունների թեկնածուներ Կատեգորիա:ԽՄԿԿ անդամներ Կատեգորիա:ԵՊՀ շրջանավարտներ
Մոգական ռեալիզմ
Մոգական ռեալիզմ, ժանր է, որտեղ մոգական տարրերը սովորական, ռեալիստիկ միջավայրի բնական մաս են կազմում ։ Չնայած ավելի հաճախ այն համարվում է գրական ժանր, հանդիպում է նաև կինոյում և վիզուալ արվեստում։
Ծագում
Մոգական ռեալիզմը (magic realism) ժամանակակից պատկերացումներով առաջին անգամ կիրառվել է 1955 թվականին, չնայած որ 1925 թվականին գերմանացի արվեստի քննադատ Ֆրանց Ռոն այս բառակապակցությունը օգտագործել է Neue Sachlichkeit (Նոր իրականություն) գեղանկարչական ոճը բնութագրելու համար ։
Ռոն կարծում էր, որ մոգական ռեալիզմը կապված է, բայց տարբեր՝ սյուրռեալիզմից, քանի որ այն կենտրոնանում է իրական օբյեկտների և աշխարհում իրերի գոյության վրա, այն դեպքում երբ սյուրռեալիզմը կենտրոնանում է ենթագիտակացական, հոգեբանական իրականության վրա ։
Մոգական ռեալիզմ տերմինի հետ կապված տարբեր գրաքննադատների մոտ կան որոշ հակասություններ։ Մեգի Աննա Բոուերսը համոզված է, որ այն առաջին անգամ կիրառվել է 1995 թվականին Անխել Ֆլորեսի «Մոգական ռեալիզմը իսպանական Ամերիկայի գեղարվեստական գրականության մեջ» էսսեում։ Բոուերսի կարծիքով, չնայած որ Ֆլորեսը Խորխե Լուիս Բորխեսին համարում է առաջին մոգական ռեալիստը (որոշ քննադատներ Բորխեսին չեն համարում մոգական ռեալիստ), նա մոռանում է հիշատակել Ալեխո Կարպենտիերին և Արտուրո Ուսլար-Պիետրիին, ովքեր Ռոյի մոգական ռեալիզմը բերել են Լատինական Ամերիկա ։ Այնուամենայնիվ քննադատները միակարծիք են, որ Պիետրին առաջիններից էր (եթե ոչ ամենաառաջինը), ով կիրառեց «մոգական ռեալիզմ» տերմինը լատինոամերիկյան գրականության համար ։
Ծանոթագրություններ
Կատեգորիա:Գրական ժանրեր Կատեգորիա:Արվեստի ժանրեր
Պերեմոգա (գյուղ, Չեռնյախովսկի շրջան)
Պերեմոգա (Перемога), գյուղ Ուկրաինայի Ժիտոմիրի մարզի Չեռնյախովսկի շրջանում։ Հիմնադրվել է 1618 թվականին։
2001 թվականի տվյալներով Պերեմոգա գյուղում բնակվում էր 124 մարդ։ Բնակավայրը զբաղեցնում է 0,462 կմ² տարածք։ Բնակչության խտությունը կազմում էր 268,4 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Չեռնյախովսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1618 թվականին հիմնադրված բնակավայրեր
(9949) Բրոնտոզովրուս
(9949) Բրոնտոզովրուս (Brontosaurus), աստերոիդ աստերոիդների հիմնական գոտում։ Հայտնաբերվել է 1990 թվականի սեպտեմբերի 22-ին Էրիկ Էլստի կողմից Լա Սիլյայում ։
Միջին հեռավորությունը Արեգակից կազմում է 2,354753 ա. մ., առավելագույնը մոտենում է 2,2101 ա. մ. հեռավորության վրա և հեռանում 2,4994 ա. մ. ։ Արեգակի շուրջ մեկ ամբողջական պտույտ է կատարում 1319,83 երկրային օրվա ընթացքում, իր ուղեծրով շարժվելով միջինում 0,272763 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,71° անկյուն։
Արտաքին հղումներ
Կատեգորիա:1990 թվականին հայտնաբերված աստղագիտական մարմիններ Կատեգորիա:Էրիկ Էլստի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Մորսկայա (Նեկլինովսկի շրջան)
Մորսկայա (Морская), կայարան Ռուսաստանի Դաշնության Ռոստովի մարզի Նեկլինովսկի շրջանում։ Մտնում է Պրիմորսկի գյուղական համայնքի կազմի մեջ։
Կատեգորիա:Ռոստովի մարզի Նեկլինովսկի շրջանի բնակավայրեր
Կոնիշչև (գյուղ, Մուրովանիե Կուրիլովցիի շրջան)
2001 թվականի տվյալներով Կոնիշչև գյուղում բնակվում էր 908 մարդ։ Բնակավայրը զբաղեցնում է 2707 կմ² տարածք։ Բնակչության խտությունը կազմում էր 335,43 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Մուրովանիե Կուրիլովցիի շրջանի բնակավայրեր Կատեգորիա:Ուկրաինայի գյուղեր Կատեգորիա:1918 թվականին հիմնադրված բնակավայրեր
Ռապունցել (Դիսնեյ)
Ռապունցել (Rapunzel), Walt Disney Pictures ստուդիայի թվով 50-րդ լիամենտրաժ անիմացիոն ֆիլմը «Ռապունցել։ Խճճված պատմություն» (2010) և նրա կարճամենտրաժ «Ռապունցել։ Միշտ երջանիկ» (2012) մուլտֆիլմի գլխավոր հերոսուհին է։ Երկու դեպքում էլ հերոսուհուն հնչյունավորել է դերասանուհի և երգչուհի Մենդի Մուրը։ Առաջին մուլտֆիլմի սկզբում փոքրիկ Ռապունցելին հնչյունավորել է Դելանի Ռոուզ Սթեինը։ Ռուսական վարձույթում Ռապունցելին կրկնօրինակել է դերասանուհի Վիկտորյա Դայնեկոն ։
Ռապունցելը Դիսնեյի 10-րդ պաշտոնական արքայադուստրն է, և Դիսնեյի առաջին արքայադուստրը, որի ֆիլմը ստացել է PG վարկանիշ և Դիսնեյի առաջին արքայադուստրը եռաչափ մուլտֆիլմից ։
Կերպարի ստեղծում
Ծագում և կոնցեպցիա
1996 թվականին,երբ Գլեն Կինը աշխատում էր «Տարզան» մուլտֆիլմի վրա, սկսեց մտածել  Գրիմ եղբայրների «Ռապունցել»-ը դասական հեքիաթի Դիսնեյ ստուդիայի  հերթական լիամետրաժ մուլտֆիլմի ադապտացիայի մասին  ։
Մազեր
Ռապունցելը հանդիսանում է առաջին դիսնեյյան, հերոս-շիկահերը սկսած «Քնած գեղեցկուհին» մուլտֆիլմի Ավրորայից  ։ Ռապունցելի մազերի անիմացիան  համակարգչի օգնությամբ ճանաչվել է  «Ռապունցել:Խճճված պատմություն» մուլտֆիլմի մշակման ամենաբարդ կողմերից մեկը ։ Ռապունցելի երկար ոսկե մազերը-70 ոտնաչափ է (ավելի քան 21 մետր), նրանից 100 000-ը առանձին խոպոպ է ։ Որպեսզի էկրանից հաղորդեն մազերի շարժումը, մշակել են հատուկ ծրագիր՝ Dynamic Wires-ը։ Առաջ ոչ մեկին չէր հաջողվում նկարել նման մազեր և ոչ մի գլխավոր հերոսուհի իր գլխին այդպիսի սանրվածք չի ունեցել։ Իրական մազերի տպավորություն թողնելու համար օգտագործել են  մազերի 147 մոդելների տարբեր կառույցներ, որոնցից ստացվել է 140 000 առանձին տարր։ Համակարգչայինն ինժեներ Քելլի Ուորդը ատենախոսություն է պաշտպանել մազերի համակարգչային անիմացիայի մասին և այդ հարցով զբաղվել է վերջին 10 տարիների ընթացքում  ։
Հնչյունավորում
Մուրը ի սկզբանե ուներ մտադրություններ մասնակցել Ռապունցելի դերի լսումներին, քանի որ նա գիտեր, որ մեծ մրցակցություն է լինելու և վախենում էր որ չի անցնի։
Ֆիլմեր
Ռապունցել։ Խճճված պատմություն
Մի անգամ հղի թագուհին ծանր հիվանդացավ և նրան բուժելու համար պետք էր կախարդական ոսկե ծաղիկ, այն բուժում էր բոլոր հիվանդությունները և վերադարձնում է երիտասարդությունը ։ Երբ այս ծաղիկը գտնում են, դրանից պատրաստում են խմիչք և հիվանդ թագուհին խմում է և վերականգնվում։ Շուտով նրա աղջիկը ծնվում է և նրա անունը դնում են Ռապունցել։ Բայց այդ խմիչքը միայն թագուհուն չէր անհրաժեշտ ։ Շատ տարիներ առաջ մի կին Գոտել անունով, երբ ծնվել է Ռապունցելը նա ներխուժում է ամրոց և ուզում է կտրել Ռապունցելի մազերը բայց չի կարողանում դրա փոխարեն կորցնում է ուժը, պարզապես նա գողանում է երեխային և դաստիարակում ինչպես սեփական դստերը ։ Ամեն տարի իր ծննդյան օրը երկնքում տեսնում է լապտերներ, և նա շատ է ուզում իմանալ թե որտեղից է դրանք, նա չգիտեր որ այդ լապտերները բաց են թողնում  նրա իրական ծնողները և թագավորության  բնակիչները այն հույսով, որ կվերադառնա իրենց արքայադուստրը ։
Անցնում է 18 տարի։ Ռապունցելի մազերը աճում են մինչև 21 մետր ։ Նա միշտ երազում է տեսնել լապտերներ, բայց Գոտելը միշտ ասում էր, որ աշխարհը լի է սարսափելի և չար մարդկանցով ։ Մի օր նրանց աշտարակ գալիս է Ֆլին Ռաիդեռ թագավորությունից մի գող ։ Ռապունցելը նրան աթոռի վրա  կապում է իր մազերով, իսկ երբ նա արթնանում է առաջարկում է գործարք  ։ Նա օգնում է նրան դուրս գալ աշտարակից, և ցույց տա, թե որտեղից են բաց թողնում թռչող լապտերները, այդժամ Ռապունցելը նրան կտա  պայուսակի թագը։ Սկզբում նա հրաժարվում է, բայց հետո համաձայնվում ։ Ճանապարհին նրանք հանդիպում են ավազակների, փրկվում են նրանցից, պայքարում Գոտելի դեմ և վերջում ստանում ամենաերանելին  ։
Ռապունցել։ Ընդմիշտ երջանիկ
Թագավորության փառահեղ տոն է։ Բոլորը շունչները պահած սպասում են Ռապունցելին։ Բայց հարսանեկան արարողությունը վերածվում է աղետի։ Ձի Մաքսիմուսը և Չամելոնը կորցնում են հարսանեկան մատանիները և նրանց մոտ մնում է ընդամենը մի քանի րոպե գտնելու կորցրած մատանիները։
Ռապունցել։ Ճանապարհ դեպի երազանք
Ռապունցել։ Ճանապարհ դեպի երազանք (Tangled: Before Ever After): Նոր պատմություն, որը ցուցադրվել է 2017 թվականի մարտի 10-ին։ Տևողությունը 55 րոպե։
Այլ հայտնություններ
Ինչպես և բոլոր կերպարները Դիսնեյ մուլտֆիլմերում, Ռապունցելի պատկերը օգտագործվում է այլ ապրանքների վրա։ Ռապունցելը դարձել է «Tangled: The Video Game» խաղի հիմնական հերոսներից մեկը։ Ռապունցելը և Ֆլինը մասնակցել են Դիսնեյի գեղասահքի շոուներին։ Նաև մի քանի վայրկյանով հայտնվել է «Սառցե սիրտը» ֆիլմում։
Կարծիքներ
Եվգենի Նեֆեդովը «World Art» կայքում գրում է`Ռապունցելը օգտագործում է եզակի սանրվածք, հեշտությամբ համալրում է արքայադստրերի ցանկը, ովքեր անպայման կհասնեն իրենց նվիրական իղձերին ու կամուսնան իրենց ընտրյալի հետ։
Արտաքին հղումներ
Կատեգորիա:Կերպարներ այբբենական կարգով Կատեգորիա:Մուլտֆիլմերի կերպարներ
Կոլոդեզի (գյուղ, Ռոսլավլսկի շրջան)
Կոլոդեզի (Колодези), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 19 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Ռոսլավլսկի շրջանի բնակավայրեր
9-րդ ալիք (Ռուսաստան)
Ծանոթագրություններ
Կատեգորիա:Ռուսաստանի հեռուստաընկերություններ Կատեգորիա:Ռուսաստանի հեռուստաալիքներ Կատեգորիա:Ռուսալեզու հեռուստաալիքներ
Պեր Լաշեզ
Պեր Լաշեզ (Cimetière du Père-Lachaise. պաշտոնական անունը՝ cimetière de l'Est, «Արևելյան գերեզմանատուն»), Փարիզի ամենամեծ և ամենահայտնի գերեզմանատունը։
Անվան ստուգաբանություն
Լյուդովիկոս 14–րդ թագավորը իր խոստովանահորը՝ Ֆրանսուա դը Էստ դե Լա Շեզին նվիրեց Մոն–Լուի կալվածքը։ Մոտ 100 տարի անց քաղաքապետարանը այդ հողերը տրամադրեց գերեզմանատանը, իսկ քանի որ սենյոր դը Լա Շեզին տնավարի Պեռ Լաշեզ, այսինքն Հայրիկ Լաշեզ էին անվանում, այդ անվանումն էլ հետո անցավ գերեզմանատանը։